wannaphong/clean_thaiwikipedia huggingface dataset:
# หมู่เกาะบังกาเบอลีตุง
หมู่เกาะบังกาเบอลีตุง, เกอปูเลาวันบังกาเบอลีตุง  หรือ บังกาเบอลีตุง 1 กันยายน 2565. เป็นจังหวัดหนึ่งในประเทศอินโดนีเซีย และเคยเป็นส่วนหนึ่งของจังหวัดสุมาตราใต้ ตั้งอยู่บริเวณชายฝั่งตะวันออกเฉียงใต้ของเกาะสุมาตรา ประกอบด้วยเกาะหลักสองแห่ง ได้แก่ เกาะบังกาและเกาะเบอลีตุง ซึ่งคั่นด้วยช่องแคบกัซปาร์ จังหวัดนี้ถูกแยกจากเกาะสุมาตราโดยช่องแคบบังกา จังหวัดนี้ติดกับทะเลนาตูนาทางทิศเหนือ ติดกับทะเลชวาทางทิศใต้ ติดกับช่องแคบการีมาตาทางทิศตะวันออก และติดกับจังหวัดสุมาตราใต้ทางทิศตะวันตก เมืองหลักคือปังกัลปีนัง ซึ่งเป็นศูนย์กลางทางเศรษฐกิจและการปกครอง เมืองอื่น ๆ ที่สำคัญ ได้แก่ ซูไงลียัต ตันจงปันดัน และมังการ์ สำหรับในปี ค.ศ. 2015 มีประชากร 1,372,813 คน ตัวจังหวัดตั้งอยู่บริเวณเส้นศูนย์สูตร จึงมีสภาพภูมิอากาศแบบป่าดิบชื้น จุดที่สูงที่สุดคือภูเขามารัซ สูง 699 เมตร แม่น้ำสายสำคัญได้แก่ แม่น้ำเซอบูกู แม่น้ำบาตูรูซา และแม่น้ำเมนโด

 หน่วยการบริหาร 
พื้นที่จังหวัดเกอปูเลาวันบังกาเบอลีตุงแบ่งออกเป็น 6 อำเภอหรือกาบูปาเต็น 1 นครหรือโกตา และ 47 ตำบลหรือเกอจามาตัน

อำเภอ

นคร
 ปังกัลปีนัง (เมืองหลัก)
# หลี่ กวังตี้
หลี่กวงตี้ (1642 — 1718) ชื่อรอง จินชิง  และนามปากกา โฮ่วอัน  ขุนนางลัทธิขงจื๊อใหม่ในราชสำนักระหว่างรัชสมัยของ จักรพรรดิคังซี แห่ง ราชวงศ์ชิง
# ทางหลวงสหรัฐหมายเลข 90
ทางหลวงสหรัฐหมายเลข 90  เป็นทางหลวงสหรัฐแนวตะวันออก–ตะวันตก แม้ว่าหมายเลขจะลงท้ายด้วย "0" แต่ทางหลวงสหรัฐหมายเลข 90 ก็ไม่ได้เป็นเส้นทางจากชายฝั่งสู่ชายฝั่ง ทางหลวงสายนี้มีปลายทิศตะวันออกในแจ็กสันวิลล์บีช รัฐฟลอริดา ที่ทางแยกกับทางหลวงรัฐฟลอริดาเอ 1 เอ ส่วนปลายทิศตะวันตกอยู่ในแวนฮอร์น รัฐเท็กซัส ที่ทางแยกบนอินเตอร์สเตต 10 สายบิซิเนส (Interstate 10 Business) ซึ่งขนานอยู่ทางเหนือของอินเตอร์สเตต 10 สายหลัก และเยื้องกับทางแยกกับทางหลวงรัฐหมายเลข 54

เมื่อวันที่ 29 สิงหาคม ค.ศ. 2005 สะพานของทางหลวงสายนี้จำนวนมากในรัฐมิสซิสซิปปีและรัฐลุยเซียนาได้ถูกพายุเฮอร์ริเคนแคทรีนาพัดถล่ม เช่น สะพานเบย์เซนต์หลุยส์ สะพานอ่าวบิล็อกซี และสะพานฟอร์ตไพก์

 ภาพ
# กรมหลวงราชานุรักษ์
กรมหลวงราชานุรักษ์, กรมหลวงประชานุรักษ์ หรือ กรมหลวงประชาบดีประชุมประกาศรัชกาลที่ 4 ภาคปกิรณกะ ส่วนที่ 1. กรุงเทพฯ : หอพระสมุดวชิรญาณ. 2467, หน้า 84-7"...อนึ่งชื่อเจ้ากรมข้างในว่า กรมหลวงประชาบดี ในแผ่นดินทรงปลา แลกรมหลวงอภัยนุชิต กรมหลวงพิพิธมนตรี ในแผ่นดินบรมโกษฐ แลกรมหลวงบาทบริจาริก ในแผ่นดินเจ้าตากไม่มีคำนำนาม..." เป็นพระอัครมเหสีในสมเด็จพระที่นั่งท้ายสระ

 พระประวัติ 
กรมหลวงราชานุรักษ์มีพระนามเดิมว่าเจ้าฟ้าทองสุก (คำให้การชาวกรุงเก่า)คำให้การชาวกรุงเก่า, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 547ประชุมคำให้การกรุงศรีอยุธยา รวม 3 เรื่อง, หน้า 113เล็ก พงษ์สมัครไทย. เฉลิมพระยศ เจ้านายฝ่ายในในรัชกาลที่ 1-9. กรุงเทพฯ : ฐานบุ๊คส์, 2552, หน้า 16 หรือเจ้าท้าวทองสุก (คำให้การขุนหลวงหาวัด)คำให้การขุนหลวงหาวัด, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 747 ไม่ปรากฏข้อมูลว่าผู้ใดเป็นพระชนกชนนี  มีเพียง คำให้การชาวกรุงเก่า ที่ระบุเพียงว่าพระองค์เป็นพระอัครชายาเดิมในเจ้าฟ้าสุรินทรกุมารตั้งแต่ยังเป็นพระมหาอุปราช เมื่อเจ้าฟ้าสุรินทรกุมารเสวยราชย์ทรงพระนามว่าสมเด็จพระภูมินทราธิราชจึงตั้งเจ้าฟ้าทองสุกขึ้นเป็นกรมหลวงราชานุรักษ์ พระอัครมเหสีคำให้การชาวกรุงเก่า, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 622-623ประชุมคำให้การกรุงศรีอยุธยา รวม 3 เรื่อง, หน้า 173

ใน คำให้การชาวกรุงเก่า และ คำให้การขุนหลวงหาวัด ระบุตรงกันว่าพระองค์มีพระราชโอรส-ธิดา 6 พระองค์ ได้แก่
 เจ้าฟ้าหญิงเทพ
 เจ้าฟ้าหญิงปทุมมา (ประทุม)
 เจ้าฟ้าชายนรินทร์ (นเรนทร์)
 เจ้าฟ้าชายอภัย
 เจ้าฟ้าชายปรเมศ (ปรเมศร์)
# ครีมีนาลโพลีทไซ (นาซีเยอรมนี)
ตำรวจอาชญากรรม  หรือเรียกชื่อย่อว่า ครีโพ (Kripo) เป็นตำรวจสอบสวนอาชญากรรมของประเทศเยอรมนี

ครีโพจะประกอบด้วยกองบัญชาการตำรวจสืบสวนอาชญากรรม (Reichskriminalpolizeiamt-RKPA) ซึ่งในเดือนตุลาคม ค.ศ. 1939 ได้ถูกเปลี่ยนเป็นแผนกที่ 5 (Department V) ของกรมการใหญ่ความมั่นคงไรช์ (RSHA) คริโพมีศูนย์แผนกสืบสวนอาชญากรรมรองลงมาโดยตรง (Kripo-Leitstellen และ Kripo-Stellen) เช่นเดี่ยวกับแผนกตำรวจสืบสวนอาชญากรรมของรัฐท้องถิ่น (Staatliche Kriminalabteilungen) และกองบังคับการตำรวจท้องที่ (Gemeindekriminalpolizeiabteilungen) ใน ค.ศ. 1943 ทั้งสองหน่วยงานได้กลายเป็นที่รองลงมาโดยตรงกับศูนย์แผนกสืบสวนอาชญากรรม บุคลากรจะประกอบไปด้วยนักสืบในอาชีพแผนกสืบสวนอาชญากรรมระดับปฏิบัติการ อาชีพแผนกสืบสวนอาชญากรรมระดับชำนาญการ และแผนกสืบสวนอาชญากรรมหญิง
# มิซและมอร์ริสัน
จอห์น มอร์ริสันและเดอะมิซ (John Morrison and The Miz) เป็นทีมนักมวยปล้ำในWWE เป็นแชมป์แท็กทีม WWEและแชมป์โลกแท็กทีมร่วมกัน2สมัย และได้รางวัลสแลมมีอะวอร์ดประเภทแท็กทีมแห่งปี 2008 ทั้งคู่แตกทีมกันในปี 2009 จากการที่มิซหักหลังมอร์ริสัน และกลับมารวมทีมกันอีกครั้งในปี 2020 ได้แชมป์สแมคดาวน์แท็กทีม WWE

ผลงาน
Pro Wrestling Illustrated
Most Improved Wrestler of the Year (2009) – Morrison
Ranked Morrison No. 43 of the top 500 singles wrestlers in the PWI 500 in 2008
Ranked The Miz No. 54 of the top 500 singles wrestlers in the PWI 500 in 2008
World Wrestling Entertainment/WWE
World Tag Team Championship (1 time)
WWE Tag Team Championship (1 time)
WWE SmackDown Tag Team Championship (1 time)
Slammy Award (2 times) 
Best WWE.com Exclusive (2008)
Tag Team of the Year (2008)
Wrestling Observer Newsletter
Most Improved (2008, 2009) – The Miz
Tag Team of the Year (2008)
# เย่ (รัฐมอญ)
เย่ (,), เร (,) หรือที่ภาษาไทยเรียก รี เป็นเมืองที่อยู่ทางตอนใต้สุดของรัฐมอญ ประเทศพม่า และเป็นเมืองหลักของอำเภอเย่ในจังหวัดเย่ เมืองนี้ตั้งอยู่ริมแม่น้ำเย่ซึ่งไหลลงสู่อ่าวเมาะตะมะ และล้อมรอบด้วยทิวเขาตะนาวศรีทางตะวันออก สภาพภูมิอากาศอบอุ่นปานกลาง เศรษฐกิจของเมืองส่วนใหญ่อยู่กับการปลูกพลู, ยางพารา, การประมง และการค้า เย่ตั้งอยู่บนทางรถไฟสายเมาะลำเลิง–ทวาย และมีท่าเรือ ประชากรส่วนใหญ่เป็นชาวมอญ เย่เป็นศูนย์กลางของการสอนภาษามอญ

 ภูมิอากาศ
# ทางหลวงสหรัฐหมายเลข 91
ทางหลวงสหรัฐหมายเลข 91  เป็นทางหลวงสหรัฐแนวเหนือ–ใต้ เชื่อมต่อจากซอลต์เลกซิตี รัฐยูทาห์ ไปจนถึงไอดาโฮฟอลส์ รัฐไอดาโฮ ก่อนกลางยุค 1970 ทางหลวงสหรัฐหมายเลข 91 เคยเป็นเส้นทางการค้านานาชาติจากลองบีช รัฐแคลิฟอร์เนีย ไปจนถึงพรมแดนประเทศแคนาดา–สหรัฐ ทางเหนือของสวีตกราส รัฐมอนแทนา เคยเป็นถนนสายหลักในเมืองต่าง ๆ ได้แก่ ถนนลาสเวกัส (Las Vegas Boulevard) ในลาสเวกัส รัฐเนวาดา และถนนสเตต (State Street) ในซอลต์เลกซิตี แต่ต่อมาระยะทางส่วนใหญ่ก็ได้แทนที่โดยอินเตอร์สเตต 15 บางส่วนในรัฐแคลิฟอร์เนียก็กลายเป็นทางหลวงรัฐหมายเลข 91

 ภาพ
# โรเบิร์ต คิโยซากิ
โรเบิร์ต โทรุ คิโยซากิ เกิดเมื่อ 8 เมษายน ค.ศ. 1947 เป็นนักธุรกิจและนักเขียนชาวอเมริกัน เขาเป็นผู้ก่อตั้งของบริษัทริชแด๊ดคัมพานี ซึ่งเป็นบริษัทเอกชนที่ทำงานด้านการศึกษาด้านการเงิน ให้ความรู้ด้านการเงินส่วนบุคคลและความรู้ด้านธุรกิจผ่านหนังสือและวิดีโอ รายได้ส่วนใหญ่ของบริษัทมาจากแฟรนไชส์งานสัมมนาพ่อรวยสอนลูก ซึ่งจัดโดยกลุ่มเอกชนและใช้เครื่องหมายการค้าของคิโยซากิโดยมีค่าใช้จ่าย นอกจากนี้ยังเป็นผู้คิดค้นเกมกระดานและเกมคอมพิวเตอร์ชุดแคชโฟลว์ ("กระแสเงินสด") เพื่อให้ความรู้ด้านการเงินและธุรกิจกับทั้งเด็กและผู้ใหญ่

คิโยซากิเขียนหนังสือมาแล้วกว่า 26 เล่ม เล่มที่มีชื่อเสียงสุดคือหนังสือชุด พ่อรวยสอนลูก (Rich Dad Poor Dad" ทีได้รับการแปลไปถึง 51  ภาษา และขายได้กว่า 27 ล้านเล่มทั่วโลก และยังถูกวิพากษ์วิจารณ์จากการสนับสนุนแนวทางปฏิบัติที่มีความหมิ่นเหม่ทางกฎหมาย และถูกมองว่าเป็นแนวทางเพื่อ "การรวยเร็ว" เขาปีชื่อเสียงอีกครั้งใน ค.ศ. 2024 เนื่องจากการยื่นให้บริษัทล้มละลาย และตัวเขาเองเป็นหนี้ 1.2 พันล้านดอลลาห์คนเขียนหนังสือพ่อรวยสอนลูกติดหนี้เกือบ 4 หมื่นล้านบาท ถูกฟ้องให้!! ล้มละลาย โกงผู้ร่วมธุรกิจ หลอกลวงนักเรียน
# การโจมตีเคมีที่ดูมา
วันที่ 7 เมษายน 2561 เกิดการโจมตีเคมีตามรายงานในนครดูมา (Douma) ประเทศซีเรีย  โดยมีผู้เสียชีวิตตามกล่าวหาประมาณ 42–70 คน รัฐบาลซีเรียและพันธมิตรคัดค้านรายงานนี้ซึ่งปฏิเสธว่าไม่มีการโจมตีเคมีใด ๆ เกิดขึ้น

 เหตุโจมตี 
กลุ่มแพทย์ เฝ้าสังเกตและนักเคลื่อนไหวหลายกลุ่ม รวมทั้งหมวกขาว (White Helmets) ซึ่งเป็นกลุ่มอาสาสมัครกู้ภัย รายงานว่าเฮลิคอปเตอร์ของกองทัพซีเรียหย่อนระเบิดถังใส่นครดูมา ระเบิดนั้นซึ่งต้องสงสัยว่าใส่ยุทโธปกรณ์เคมีอย่างแก๊สคลอรีนและซาริน ทำให้เกิดอาการชักรุนแรงในบางคน เช่นเดียวกับทำให้ขาดอากาศหายใจ

สหภาพการบริบาลการแพทย์และองค์การบรรเทาสาธารณภัย (Union of Medical Care and Relief Organizations) องค์การมนุษยธรรมซึ่งเฝ้าสังเกตบริการทางการแพทย์ในภูมิภาค ระบุว่ามีผู้เสียชีวิต 70 คนจากการโจมตีดังกล่าว แพทย์สนามรายงานว่าสาเหตุการเสียชีวิตมาจากการสัมผัสแก๊สคลอรีนและซาริน วิดีทัศน์จากที่เกิดเหตุแสดงภาพชาย หญิงและเด็กไร้ชีวิตโดยมีฟองไหลออกจากปาก นอกจากนี้ยังมีรายงานผู้บาเจ็บ สมาคมแพทย์อเมริกันซีเรีย (Syrian American Medical Society, หรือ SAMS) รายงานว่ามีกว่า 500 คนในดูมา "ถูกนำส่งศูนย์แพทย์ท้องถิ่นโดยมีอาการบ่งชี้ถึงการสัมผัสสารเคมี"  SAMS ยังกล่าวว่ามีการโจมตีด้วยระเบิดคลอรีนใส่โรงพยาบาลดูมา ทำให้มีผู้เสียชีวิต 6 คน และมีการโจมตีอีกครั้งด้าวย "สารผสม" ใส่อาคารใกล้เคียง กลุ่มฝ่ายค้านซีเรียระบุว่า พยานยังรายงานว่าได้กลิ่นคลอรีนเข้มข้นระหว่างการโจมตีและกล่าวว่าผลปรากฏรุนแรงกว่าการโจมตีลักษณะนี้ครั้งก่อน ๆ นักเคลื่อนไหวฝ่ายค้านซีเรียยังโพสต์วิดีทัศน์ถึงแก๊สอัดความดันสีเหลืองที่ระบุว่าใช้ระหว่างการโจมตี เจ้าหน้าที่แพทย์และผู้เชี่ยวชาญอาศัยอาการและความเร็วที่ผู้ป่วยได้รับผล แนะว่าอาจเป็นการผสมคลอรีนกับแก๊สชนิดอื่นหรือสารออกฤทธิ์ต่อประสาท 

ทว่า ศ. Ferrada de Noli ผู้เชี่ยวชาญอาวุธเคมีทางการแพทย์อิสระจากประเทศสวีเดน ชี้ในถ้อยแถลงของเขาทางทวิตเตอร์ในวันที่ 12 เมษายนว่า ภาพที่หมวกขาวเสนอจากจุดเกิดเหตุแสดงหมอกขาว แต่ตามเว็บไซต์ศูนย์ควบคุมและป้องกันโรคของสหรัฐ หมอกจากแก๊สคลอรีนจะเป็นสีเขียวเหลือง ส่วนหนังสือพิมพ์โครเนนไซทุงของประเทศรัสเซีย ระบุว่าอาจเป็นกลุ่มก่อการร้ายอิสลามที่ปราชัยเพื่อกระตุ้นให้นาโต้โจมตีรัฐบาลซีเรียGiftgas-Vorwürfe in Syrien: Alles nur inszeniert?

 ภายหลัง 
หนึ่งวันหลังเหตุโจมตีเคมี กบฏทั้งหมดที่ควบคุมดูมาตกลงทำข้อตลกงกับรัฐบาลเพื่อยอมยกพื้นที่ดังกล่าว

ช่วงเช้าวันที่ 9 เมษายน 2561 มีการโจมตีทางอากาศต่อฐานทัพอากาศติยัส (Tiyas Military Airbase) โดยมีรายงานผู้เสียชีวิตหลายคน สหรัฐปฏิเสธว่าเป็นผู้เปิดฉากโจมตี และโฆษกอิสลราเอลปฏิเสธให้ความเห็นSyria says suspected U.S. missiles fired at air base; Washington denies strike, Reuters, 9 April 2018 รัสเซียกล่าวว่าอิสราเอลรับผิดชอบ และว่าเครื่องบินเจ็ตเอฟ-15ไอของอิสราเอลสองลำโจมตีฐานทัพอากาศดังกล่าวจากน่านฟ้าเลบานอน โดยยิงขีปนาวุธ 8 ลูกซึ่งถูกสกัดได้ 5 ลูกRussia Says Israel Carried Out Missile Attack on Syrian Base, Bloomberg, 9 April 2018

ประเทศรัสเซียและอิหร่านกล่าวว่าการโจมตีที่ดูมาเป็นการโจมตีป้ายสี (false flag attack) วันที่ 10 เมษายน มีข้อมติคณะมนตรีความมั่นคงแห่งสหประชาชาติประชันกันว่าจะจัดการตอบสนองต่อการโจมตีดังกล่าวอย่างไร สหรัฐ ฝรั่งเศสและสหราชอาณาจักรยับยั้งข้อมติยูเอ็นที่รัสเซียเสนอ รัสเซียยับยั้งข้อมติที่สหรัฐเสนอhttps://news.sky.com/story/russia-vetoes-syria-chemical-weapons-inquiry-11325688 ประเทศซีเรียและรัสเซียเชิญองค์การห้ามอาวุธเคมีให้สอบสวนว่ามีการใช้อาวุธเคมีจริงหรือไม่
# คาร์ดิโอ
คาร์ดิโอ (หัวใจ) อาจหมายถึง

 หัวใจ
 หทัยวิทยา
 ระบบหัวใจและหลอดเลือด 
 การออกกำลังกายใช้ออกซิเจน (aerobic exercise)
# สังคมหลังอุตสาหกรรม
ในวิชาสังคมวิทยา สังคมหลังอุตสาหกรรม  เป็นขั้นพัฒนาการทางสังคมเมื่อภาคบริการสร้างความมั่งคั่งมากกว่าภาคเศรษฐกิจการผลิต

อาแล็ง ตูเรน นักสังคมวิทยาชาวฝรั่งเศส เป็นผู้ให้กำเนิดคำนี้ และคำนี้มีความสมัมพันธ์ใกล้ชิดกับสิ่งสร้างทางทฤษฎีสังคมวิทยาที่คล้ายกันอย่างยุคหลังฟอร์ด (post-Fordism), สังคมสารสนเทศ, เศรษฐกิจความรู้, เศรษฐกิจหลังอุตสาหกรรม, สมัยใหม่ไหล (liquid modernity) และสังคมเครือข่าย ซึ่งคำทั้งหมดใช้ได้ในสาขาวิชาเศรษฐศาสตร์หรือสังคมศาสตร์เป็นฉากหลังทางทฤษฎีทั่วไปในการออกแบบนโยบาย

เมื่อมีการใช้คำนี้ แก่นพบบ่อยบางอย่างเช่นด้านล่างนี้ก็เริ่มปรากฏ
 เศรษฐกิจมีการเปลี่ยนผ่านการการผลิตสินค้าเป็นการจัดหาบริการ
 ความรู้กลายเป็นทุนที่มีมูลค่ารูปแบบหนึ่ง (ดู ทุนมนุษย์)
 การผลิตความคิดเป็นวิธีหลักในการทำให้เศรษฐกิจเติบโต
 คุณค่าและความสำคัญของเศรษฐกิจของเสื้อน้ำเงิน งานที่ตั้งสหภาพ รวมทั้งงานฝีมือ (เช่น งานสายการผลิต) เสื่อมถอยลง ส่วนงานวิชาชีพ (เช่น นักวิทยาศาสตร์ วิชาชีพอุตสาหกรรมสร้างสรรค์และวิชาชีพไอที) มีคุณค่าและพบมากขึ้น
 มีการพัฒนาและรับไปใช้ซึ่งวิทยาศาสตร์และทคโนโลยีด้านพฤติกรรมและสารสนเทศ (เช่น เศรษฐศาสตร์พฤติกรรม สถาปัตยกรรมสารสนเทศ ไซเบอร์เนติกส์ ทฤษฎีเกมและทฤษฎีสารสนเทศ)
# ตำบลบ้านจั่น
บ้านจั่น เป็นตำบลหนึ่งของอำเภอเมืองอุดรธานี จังหวัดอุดรธานี มีทั้งหมด 11 หมู่บ้าน พื้นที่ส่วนใหญ่เป็นที่ราบลุ่มสลับกันหนองน้ำขนาดเล็กและใหญ่ทั่วไปไทยตำบลดอดคอม. "ข้อมูลตำบลบ้านจั่น อำเภอเมืองอุดรธานี อุดรธานี" [ออนไลน์]. เข้าถึงได้จาก: http://www.thaitambon.com/tambon/410117  2543-2558. สืบค้น 13 เมษายน 2561.

 ประวัติ 
บ้านจั่น แต่เดิมเป็นท้องที่ของตำบลบ้านตาด เมื่อวันที่ 5 สิงหาคม พ.ศ. 2526 ทางได้ราชการได้แบ่งท้องที่ตำบลบ้านตาด ออกมาจัดตั้งเป็นตำบลเพิ่มขึ้นอีก คือ ตำบลบ้านจั่น  มีหมู่บ้านจำนวน 9 หมู่บ้าน โดยให้มีผลตั้งแต่วันที่  15 สิงหาคม พ.ศ. 2526"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองอุดรธานี.....จังหวัดอุดรธานี.PDFราชกิจจานุเบกษา 100 (141):3107-3109. 30 สิงหาคม 2526.  ซึ่งปัจจุบันมีหมู่บ้านทั้งหมด 11 หมู่บ้าน อยู่ในเขตเทศบาลตำบลบ้านจั่น และองค์การบริหารส่วนตำบลบ้านจั่น

 ที่ตั้งและอาณาเขต 
ตำบลบ้านจั่น ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดกับตำบลหมากแข้ง 
 ทิศตะวันออก ติดกับตำบลหนองขอนกว้าง
 ทิศใต้ ติดต่อกับตำบลโนนสูง
 ทิศตะวันตก ติดต่อกับตำบลนาดี, ตำบลบ้านตาด

 การแบ่งเขตการปกครอง 
 การปกครองท้องที่ 
ตำบลบ้านจั่น อำเภอเมืองอุดรธานี จังหวัดอุดรธานี แบ่งการปกครองออกเป็น 11 หมู่บ้าน ประกอบด้วยศูนย์ข้อมูลประเทศไทย "ตำบลบ้านจั่น"  [ออนไลน์]. เข้าถึงได้จาก:http://udonthani.kapook.com/%E09 (ม.ป.ป.). สืบค้น 13 เมษายน 2561.

 หมู่ที่ 1 บ้านจั่น
 หมู่ที่ 2 บ้านหนองตูม
 หมู่ที่ 3 บ้านคำกลิ้ง
 หมู่ที่ 4 บ้านดงเค็ง
 หมู่ที่ 5 บ้านศรีวิไล
 หมู่ที่ 6 บ้านวังปลาฝา
 หมู่ที่ 7 บ้านหนองเคียน
 หมู่ที่ 8 บ้านหนองใหญ่
 หมู่ที่ 9 บ้านเลี่ยมพิลึก
 หมู่ที่ 10 บ้านกลิ้งคำ
 หมู่ที่ 11 บ้านโนนภู่ทอง

 การปกครองส่วนท้องถิ่น 
ท้องที่ตำบลบ้านจั่น ประกอบด้วยองค์กรปกครองส่วนท้องถิ่น 2 แห่ง ได้แก่

 เทศบาลตำบลบ้านจั่น ครอบคลุมพื้นที่ หมู่ที่ 1 บางส่วน, หมู่ที่ 4 ทั้งหมด และหมู่ 10 บางส่วน
 องค์การบริหารส่วนตำบลบ้านจั่น ครอบคลุมพื้นที่ หมู่ 1, หมู่ 4 บางส่วน และหมู่ที่ 2 - 3, 5 - 11 ทั้งหมด
# ดินแดนไร้เสียง
ดินแดนไร้เสียง  เป็นภาพยนตร์สยองขวัญออกฉาย พ.ศ. 2561 กำกับโดย จอห์น คราซินสกี้ นำแสดงโดยคราซินและเอมิลี่ บลันท์ อำนวยการสร้างโดยบริษัทแพลตินัมดูนส์ของไมเคิล เบย์ เขียนบทโดยคราซินสกี้, ไบรอัน วู้ดส์, และ สกอตต์ เบ็ค ดัดแปลงจากเรื่องต้นฉบับโดยวู้ดส์และเบ็ค เล่าเรื่องของครอบครัวหนึ่งที่ต้องใช้ชีวิตอยู่ในความเงียบ ซ่อนตัวจากสัตว์ร้ายที่ไล่ล่าด้วยเสียง
 อ้างอิง
# เนิร์ดแล้วไง มีหัวใจนะเว้ย
เนิร์ดแล้วไง มีหัวใจนะเว้ย  เป็นภาพยนตร์แนวดราม่า-ตลก จากประเทศสหรัฐอเมริกา ออกฉาย พ.ศ. 2560 ในงานเทศกาลภาพยนตร์หลายเทศกาล หลังจากนั้นจึงได้ออกฉายทางโรงภาพยนตร์ทั่วประเทศและออนดีมานด์ในประเทศสหรัฐอเมริกา เมื่อ 26 มกราคม 2561

เรื่องย่อ
เด็กสาวที่ป่วยเป็นโรคแอสเปอร์เจอร์ได้หนีจากผู้ดูแลเพื่อไปส่งบทที่เธอเขียนเรื่องสตาร์ เทรค เข้าแข่งขัน 

นักแสดง
ตามการปรากฏตัว
 ดาโกตา แฟนนิง รับบทเป็น Wendy
 อลิซ อีฟ รับบทเป็น Audrey
 Toni Collette รับบทเป็น Scottie
 River Alexander รับบทเป็น Sam
 Lexi Aaron รับบทเป็นตัวเอง
 Dominique "Big D" Brown รับบทเป็นตัวเอง
 Brittanie Sanders รับบทเป็นตัวเอง
 Cindy Miyashiro รับบทเป็นตัวเอง
 Lara Lihiya รับบทเป็น Madeline
 Dan Cordell รับบทเป็น Richard
 Tony Revolori รับบทเป็น Nemo
 Blaster รับบทเป็น Pete the Pup
 Michael Stahl-David รับบทเป็น Jack
 Matt Corboy รับบทเป็น TV Presenter
 River Alexander รับบทเป็น Sam
 Matty Cardarople รับบทเป็น Trivia Guy #1
 Bill Kottkamp รับบทเป็น Trivia Guy #2
 Edward Hong รับบทเป็น Cinnabon Guy
 Madeleine Murden รับบทเป็น Young Audrey
 Farrah Mackenzie รับบทเป็น Young Wendy
 B.Z. Cullins รับบทเป็น Male Bus Driver
 Denise Dowse รับบทเป็น Doris, Bus Driver
 Ana Rey รับบทเป็น Ticket Agent
 Poppy Gagnon รับบทเป็น Small Child
 Jessica Rothe รับบทเป็น Julie
 Shawn Roe รับบทเป็น Derrick
 Heath McGough รับบทเป็น Cรับบทเป็นhier
 Marla Gibbs รับบทเป็น Rose
 Roger V. Burton รับบทเป็น Patterson
 Todd Wagner รับบทเป็น Doctor
 Stephanie Allynne รับบทเป็น Nursing รับบทเป็นsistant
 Jacob Wysocki รับบทเป็น Male Nurse
 John Prosky  รับบทเป็นHospital Administrator
 Rigo Obezo รับบทเป็น Bakersfield Cop
 Laura Innes รับบทเป็น Ticket Agent #1
 David Brisbin รับบทเป็น Ticket Agent #2
 Patton Oswalt รับบทเป็น Officer Frank
 Robin Weigert รับบทเป็น Officer Doyle
 Roger Berard รับบทเป็น Golf Cart Driver
 Joshua A. Nunez รับบทเป็น The Overseer

 ความสำเร็จ 
เนิร์ดแล้วไง มีหัวใจนะเว้ย ได้เรทติ้ง 58% จากเวบไซต์ รอตเทนโทเมโทส์  โดยมาจากการวิจารณ์ 18 ครั้ง
# ไวเคาส์ลีกา
ระบบลีกฟุตบอลฟินแลนด์ 
ไวเคาส์ลีกา (ระดับที่ 1) 
อุกโกเนน (ระดับที่ 2) 
กักโกเนน (ระดับที่ 3) 
โกโลโมเนน (ระดับที่ 4) 
เนโลเนน (ระดับที่ 5) 
วิโตเนน (ระดับที่ 6)
กูโตเนน (ระดับที่ 7)
เซสกา (ระดับที่ 8)
ไวเคาส์ลีกา  เป็นลีกฟุตบอลสูงสุดของประเทศฟินแลนด์ ก่อตั้งในปี ค.ศ. 1990 ผู้สนับสนุนหลักของลีกคือบริษัทการพนัน ชื่อว่าไวเคาส์ แต่ก่อนหน้านั้นลีกมีชื่อว่า เมสตารูซารียา (การแข่งขันชิงแชมป์) ซึ่งเป็นลีกสมัครเล่นที่ก่อตั้งในปี ค.ศ. 1930 ส่วนในช่วงปี ค.ศ. 1908-1930 การชิงแชมป์จะตัดสินด้วยฟุตบอลถ้วย

ระหว่างฤดูกาล 1990-91 ไวเคาส์ลีกาถูกเรียกในชื่อว่า "ฟูติสลีกา" 

เนื่องจากฟินแลนด์เป็นประเทศในเขตหนาว ลีกจึงต้องแข่งขันในช่วงฤดูร้อน ตั้งแต่เดือนเมษายน-ตุลาคม สโมสรแต่ละสโมสร จะพบคู่แข่งทีมละ 3 นัด ดังนั้นในหนึ่งฤดูกาลจะมีการแข่งขันทั้งหมด 33 นัด ทีมที่อันดับต่ำที่สุดจะตกชั้นสู่อุกโกเนน ส่วนทีมชนะเลิศอุกโกเนน จะเลื่อนชั้นขึ้นมาแทน

ในปี ค.ศ. 2010 รายได้เฉลี่ยต่อปีของผู้เล่นอยู่ที่ 24,400 ยูโรPalkkatutkimus 2010  ไวเคาส์ลีกาเป็นหนึ่งในสมาชิกที่ก่อตั้งสมาคมฟุตบอลลีกอาชีพยุโรป

 สโมสรในฤดูกาล 2018 

สโมสรเมืองสนามความจุอันดับฤดูกาล 2017จำนวนฤดูกาลบนลีกสูงสุดสโมสรฟุตบอลฮงกาเอสโปTapiolan Urheilupuisto6,000 2 (ในอุกโกเนน) 9สโมสรฟุตบอลอินเตอร์ตุรกุตุรกุVeritas Stadion9,372921สโมสรฟุตบอลลาห์ตีลาห์ตีLahti Stadium14,500438เฮลซิงงินยัลกาปัลโลคลูบีเฮลซิงกิSonera Stadium10,300179อีเอฟโกมารีเอฮัมน์มารีเอฮัมน์Wiklöf Holding Arena4,000513สโมสรฟุตบอลอีเลเวสตัมเปเรTammela Stadion5,040336กัวปียอนปัลโลเซยูรากัวปียอนSavon Sanomat Areena5,000261ปัลโลเซยูราเกมีกิงส์เกมีSauvosaaren Urheilupuisto4,500108รอวาเนียเมนปัลโลเซยูรารอวาเนียมีRovaniemen Keskuskenttä4,000730เซนาโยเอนยัลกาปัลโลเกเรโฮเซนาโยกีOmaSP Stadion6,00066ตูรูนปัลโลเซยูราตุรกุVeritas Stadion9,372 1 (ในอุกโกเนน)74วาซันปัลโลเซยูราวาซาHietalahti4,600454

 ทีมชนะเลิศ 
สโมสรชนะเลิศปีที่ชนะเลิศ HJK20px20px 29 1911, 1912, 1917, 1918, 1919, 1923, 1925, 1936, 1938, 1964, 1973, 1978, 1981, 1985, 1987, 1988, 1990, 1992, 1997, 2002, 2003, 2009, 2010, 2011, 2012, 2013, 2014, 2017, 2018 FC Haka 9 1960, 1962, 1965, 1977, 1995, 1998, 1999, 2000, 2004 HPS 9 1921, 1922, 1926, 1927, 1929, 1932, 1934, 1935, 1957 TPS 8 1928, 1939, 1941, 1949, 1968, 1971, 1972, 1975 HIFK 7 1930, 1931, 1933, 1937, 1947, 1959, 1961 KuPS 5 1956, 1958, 1966, 1974, 1976 FC Kuusysi 5 1982, 1984, 1986, 1989, 1991 Kiffen 4 1913, 1915, 1916, 1955 ÅIFK 3 1910, 1920, 1924 Reipas Lahti 3 1963, 1967, 1970 VIFK 3 1944, 1946, 1953 Tampere United 3 2001, 2006, 2007 VPS 2 1945, 1948 KTP 2 1951, 1952 OPS 2 1979, 1980 FC Jazz 2 1993, 1996 MyPa 1 2005 FC Inter Turku 1 2008 SJK 1 2015 PUS 1 1909 Sudet Vyborg 1 1940 KPV 1 1969 FC Ilves 1 1983 Unitas 1 1908 HT 1 1942 Ilves-Kissat 1 1950 Pyrkivä Turku 1 1954 TPV 1 1994 IFK Mariehamn 1 2016
# ณธษา เวชประสิทธิ์
ณธษา เวชประสิทธิ์  (ชื่อเล่น : ไอซ์)ประวัติณธษา เวชประสิทธิ์nangdee.comเกิดวันที่ 4 กรกฎาคม พ.ศ. 2540 ภูมิลำเนาเป็นคน จังหวัดลพบุรี เป็นนักแสดงชาวไทย ปัจจุบันเป็นนักแสดงสังกัด สถานีโทรทัศน์สีกองทัพบกช่อง 7

 ประวัติ 
ณธษา เวชประสิทธิ์  เป็นนักแสดงชาวไทย ภูมิลำเนา จังหวัดลพบุรี เริ่มเข้าสู่วงการบันเทิง จากการที่ คมน์ อรรฆเดช ผู้จัดละครโทรทัศน์ บริษัท โคลีเซี่ยม อินเตอร์กรุ๊ป จำกัด ซึ่งในขณะนั้นกำลังถ่ายทำละคร เรื่อง โก๊ะ 8 ตะลุยแดนมหัศจรรย์ เห็นว่าตนเองน่าจะพอเล่นละครได้ จึงให้เข้าไปลองเรียนคิวบู๊ดู หลังจากนั้น ธัญญ์ ธนากร ซึ่งเล่นละครเรื่องนี้ด้วยกันเห็นแววจึงให้ลองมาแคสติ้งที่ สถานีโทรทัศน์สีกองทัพบกช่อง 7 หลังจากนั้นจึงได้เข้ามาเป็นนักแสดงในสังกัดสปีดวัน และได้เป็นนักแสดงสังกัด สถานีโทรทัศน์สีกองทัพบกช่อง 7 ในเวลาต่อมา 

ด้านการศึกษา จบการศึกษาระดับอนุบาล - ประถมศึกษาปีที่ 4 จาก โรงเรียนอัสสัมชัญคอนแวนต์ ลำนารายณ์ จบการศึกษาระดับประถมศึกษาปีที่ 6 จาก โรงเรียนเบญจมินทร์ ระดับมัธยมศึกษา จาก โรงเรียนนวมินทราชูทิศ กรุงเทพมหานคร ปัจจุบันกำลังศึกษาระดับมหาวิทยาลัย ที่ มหาวิทยาลัยศรีปทุม บางเขน“โหน-เขต” แซว “ไอซ์-ณธษา” เหมาะเป็น..แก้วหน้าม้า!!ผู้จัดการASTV

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| rowspan = "1" align = "center"| 2557 || align = "center"| โก๊ะ 8 ตะลุยแดนมหัศจรรย์ || align = "center"| บัวตอง
|-
| rowspan = "1" align = "center"| 2559 || align = "center"| คุณนายสายลับ || align = "center"| น้อย
|-
| rowspan = "3" align = "center"| 2560 || align = "center"| แหวนปราบมาร || align = "center"| กานดา
|-
| align = "center"| มือปืนพ่อลูกติด || align = "center"| นาจา
|-
| align = "center"| ว่าความตามรัก || align = "center"| จ๋า
|-
| rowspan = "2" align = "center"| 2561 || align = "center"| ถิ่นผู้ดี || align = "center"| ดาว
|-
| align = "center"| ทายาททองหยิบ || align = "center"| เบลล่า
|-
|  rowspan = "3" align = "center"| 2562 ||align = "center"| ปิศาจหรรษา || align = "center"| วารี
|-
| align = "center"| เจ้าสาวแก้ขัด || align = "center"| ปรายดาว
|-
| align = "center"| โรงพัก รักไม่จำกัด || align = "center"| ส้มเช้ง / ส้ม
|-
|  rowspan = "2" align = "center"| 2563 || align = "center"| ตลาดบังเอิญรัก || align = "center"| พริก
|-
| align = "center"| สิงห์สั่งป่า  || align = "center"| ลำยอง
|-
|  rowspan = "2" align = "center"| 2565 || align = "center"| นางสาวส้มหล่น || align = "center"| ตรึงตรา ภักดีไทย
|-
| align = "center"| คุ้งเสน่หา || align = "center"| ชวนชม
|-
|  rowspan = "3" align = "center"| 2566 || align = "center"| ผู้ใหญ่ซ่าส์กับยาใจ || align = "center"| ฟ้าใส
|-
| align = "center"| หงส์ในกรงกา || align = "center"| เอมมิกา สิงคหบดีรักษ์ (เอม)
|-
| align = "center"| สาวใช้ดิลิเวอรี || align = "center"|  ชญานิน พิพัฒน์พงศ์ / ชญานิน เกรียงไกรวัฒนะ (นิน)
|-
| rowspan = "1" align = "center"| 2567 || align = "center"| เเผนลวงบ่วงมารยา || align = "center"| ณัชชา 
|-
|}

 ละครสั้น 
 ฟ้ามีตา ตอน บุหงา สารภี รับบท บุหงา ออกอากาศวันที่ 22 ธันวาคม พ.ศ. 2561
 ฟ้ามีตา ตอน ศัตรูหมายเลขหนึ่ง รับบท อุ๊ ออกอากาศวันที่ 17 สิงหาคม พ.ศ. 2562
 ฟ้ามีตา ตอน ตู้แบ่งปัน รับบท ออกอากาศวันที่ 15 สิงหาคม 2563
 ฟ้ามีตา ตอน สะใภ้ซ่า...แม่ผัวแซ่บ รับบท ปิ่น ออกอากาศวันที่ 16 มกราคม พ.ศ. 2564
 ฟ้ามีตา ตอน แอบแซ่บ รับบท จอย ออกอากาศ วันที่ 15 เมษายน พ.ศ. 2566
# อาหารทะเล
อาหารทะเล เป็นอาหารที่ถูกแปรรูปจากสิ่งมีชีวิตในทะเลโดยมนุษย์ อาหารทะเลหลัก ๆ ได้แก่ ปลา และหอย ซึ่งพวกหอยนั้น ก็รวมถึงมอลลัสก์ กุ้งกั้งปู และอิคีเนอเดอร์ม แต่ในทางประวัติศาสตร์ สัตว์เลี้ยงลูกด้วยน้ำนมทางทะเลบางชนิดอย่างวาฬและโลมา ก็เคยถูกบริโภคเป็นอาหาร และเหลือจำนวนน้อยลงในเวลาต่อมา พืชทะเลที่กินได้ อาทิ สาหร่าย ก็มีการบริโภคโดยเฉพาะอย่างยิ่งในทวีปเอเชีย สำหรับในทวีปอเมริกาเหนือนั้น อาหารทะเลยังรวมถึงอาหารที่ทำมาจากสัตว์ในน้ำจืดอีกด้วย หรืออาจกล่าวได้ว่า อาหารทะเลของอเมริกาเหนือคืออาหารที่ทำมาจากสัตว์ในน้ำ

การสรรหาวัตถุดิบมาทำอาหารทะเล สามารถทำได้โดยการประมงและการเพาะเลี้ยงสัตว์น้ำ โดยทั่วไปแล้ว อาหารทะเลจะถูกแยกออกจากเนื้อ แม้ว่าจะมีสัตว์ทะเลอยู่ด้วยก็ตาม และอาหารทะเลก็ถูกงดสำหรับมังสวิรัติ อาหารทะเลเป็นแหล่งโปรตีนที่สำคัญมาก จากอาหารทั้งหมดของโลก

 ประเภทของอาหารทะเล 
 ปลา
 มอลลัสกา
 ไบวาล
 แกสโทรพอด
 เซฟาโลพอด
 กุ้งกั้งปู
 กุ้ง
 ปู
 ล็อบสเตอร์
 เคย
 สัตว์น้ำอื่น ๆ
 สัตว์เลี้ยงลูกด้วยน้ำนมทางทะเล
 สัตว์เลื้อยคลานทะเล (เต่า, จระเข้)
 อิคีเนอเดอร์ม
 แมงกะพรุน
 เพรียงหัวหอม
 หนอนช้อน
 กบ
 สาหร่าย

 แหล่งข้อมูลอื่น 

 Wikibooks Cookbook
# โบลคาดา
โบลคาดา  เป็นภาพยนตร์อิงประวัติศาสตร์สหภาพโซเวียต 4 ภาค มีเนื้อเรืองเกี่ยวกับการล้อมเลนินกราด ภาพยนตร์สร้างจากนวนิยายชื่อเดียวกันของ Aleksandr Chakovsky กำกับโดย มีฮาอิล เยียร์ชอฟ ภาคที่หนึ่งและสองออกฉายในวันที่ 17 กุมภาพันธ์ ค.ศ. 1975 และภาคที่สามและสี่ออกฉายในวันที่ 24 เมษายน ค.ศ. 1978
 ชื่อภาคในภาพยนตร์ 
  Luzhskiy rubezh 
 Pulkovskiy meredian  
 Leningradskiy metronom 
 Operatsiya Iskra 
 แหล่งข้อมูลอื่น 
 
 
  , ,  และ  ทางช่องเลนฟิล์ม
หมวดหมู่:ภาพยนตร์ที่ออกฉายในปี พ.ศ. 2520
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์ที่มีตัวละครเป็นเกออร์กี จูคอฟ
# ฟ้าแลบ
ฟ้าแลบ คือปรากฏการณ์ธรรมชาติซึ่งเกิดจากการเคลื่อนที่ของประจุอิเล็กตรอนภายในเมฆ หรือระหว่างเมฆกับเมฆ หรือเกิดขึ้นระหว่างเมฆกับพื้นดิน เป็นแสงที่เกิดวาบขึ้นในท้องฟ้าลักษณะเป็นเส้นหรือแผ่น เกิดขึ้นเนื่องจากอิเล็กตรอนจำนวนมากเคลื่อนที่ผ่านอากาศเป็นเหตุให้เกิดความร้อนสูงมากจนปรากฏเป็นแสงสว่างวาบขึ้นพจนานุกรมฉบับราชบัณฑิตยสถาน พ.ศ. ๒๕๕๔

ฟ้าแลบและฟ้าร้องเกิดขึ้นพร้อม ๆ กัน แต่เรามองเห็นฟ้าแลบก่อนได้ยินเสียงฟ้าร้อง เนื่องจากแสงมีความเร็วมากกว่าเสียง แสงมีอัตราเร็ว 300,000 กิโลเมตรต่อวินาที ส่วนเสียงมีอัตราเร็วประมาณ 1/3 กิโลเมตรต่อวินาทีเท่านั้น

 การเกิด 
thumb|left|เสียงของฟ้าร้อง

thumb|right|ภาพเคลื่อนไหวขณะเกิดฟ้าแลบที่เมืองตูลูซ ประเทศฝรั่งเศส
ฟ้าแลบเกิดขึ้นพร้อมกับฟ้าร้อง แต่มนุษย์เรามองเห็นฟ้าแลบก่อนได้ยินเสียงฟ้าร้อง เนื่องจากแสงเดินทางเร็วกว่าเสียง ประกายไฟฟ้าของฟ้าแลบ 1 ครั้ง มีปริมาณไฟฟ้าจำนวนสูงถึง 200,000 แอมแปร์ และมีความต่างศักย์ถึง 30 ล้านโวลต์ ฟ้าแลบเกิดจากประจุไฟฟ้าเคลื่อนที่จากก้อนเมฆสู่ก้อนเมฆ จากก้อนเมฆสู่พื้นดิน โดยมีขั้นตอนคือ ประจุไฟฟ้าที่เคลื่อนที่ถ่ายเทในก้อนเมฆมีการเคลื่อนที่หลุดออกมาและถ่ายเทสู่อาคารสิ่งก่อสร้าง หรือต้นไม้สูงบนพื้นดิน เหตุการณ์เหล่านี้ใช้เวลาน้อยกว่า 1 วินาที และเกิดเป็นแสงของฟ้าแลบ ซึ่งบางครั้งลำแสงมีความยาวถึง 60 - 90 เมตร